ระเบียบกรมการขนส่งทางบกระเบียบกรมการขนส่งทางบกว่าด้วยการเสียภาษีรถประจำปีทางไปรษณีย์(ฉบับที่ ๔) พ.ศ. ๒๕๔๒[๑] ตามที่ได้มีระเบียบกรมการขนส่งทางบกว่าด้วยการเสียภาษีรถประจำปีทางไปรษณีย์ (ฉบับที่ ๓) พ.ศ. ๒๕๓๘ ลงวันที่ ๑๗กุมภาพันธ์ ๒๕๓๘ ไว้แล้ว นั้นโดยที่เป็นการสมควรกำหนดหลักเกณฑ์ วิธีปฏิบัติเกี่ยวกับการเสียภาษีรถประจำปีทางไปรษณีย์เสียใหม่ให้มีความเหมาะสมและสอดคล้องกับเขตพื้นที่การให้บริการและวิธีปฏิบัติในการชำระภาษีรถประจำปีที่แก้ไขปรับปรุงใหม่อธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยการเสียภาษีรถประจำปีทางไปรษณีย์(ฉบับที่ ๔ ) พ.ศ. ๒๕๔๒ข้อ ๒ให้ยกเลิกระเบียบกรมการขนส่งทางบกว่าด้วยการเสียภาษีรถประจำปีทางไปรษณีย์(ฉบับที่ ๓) พ.ศ. ๒๕๓๘ข้อ ๓ระเบียบนี้ให้ใช้บังคับตั้งแต่วันที่ ๑๒ กรกฎาคม พ.ศ. ๒๕๔๒ เป็นต้นไปข้อ ๔รถที่จะรับเสียภาษีประจำปีทางไปรษณีย์ต้องเป็นรถที่จดทะเบียนตามกฎหมายว่าด้วยรถยนต์และประกอบด้วยหลักเกณฑ์ ดังต่อไปนี้(๑) ประเภทรถที่จะรับเสียภาษีประจำปีทางไปรษณีย์(ก) รถยนต์นั่งส่วนบุคคลไม่เกิน ๗ คน (รย. ๑)(ข) รถยนต์นั่งส่วนบุคคลเกิน ๗ คน (รย. ๒)(ค) รถยนต์บรรทุกส่วนบุคคล (รย. ๓)(ง) รถจักรยานยนต์ (รย. ๑๒)(๒) เป็นรถที่ไม่มีภาษีค้างชำระหรือรถที่มีภาษีค้างชำระไม่เกิน ๑ ปี(๓)เป็นรถที่ได้มีการจัดเก็บภาษีประจำปีไว้ครบถ้วนถูกต้องทุกปีข้อ ๕ให้ผู้ประสงค์จะเสียภาษีรถประจำปีทางไปรษณีย์ ยื่นขอเสียภาษีรถประจำปี ณที่ทำการไปรษณีย์โทรเลขของการสื่อสารแห่งประเทศไทยที่ให้บริการไปรษณีย์ธนาณัติได้ทุกแห่งทั่วประเทศโดยดำเนินการ ดังนี้๕.๑ ยื่นขอเสียภาษีรถประจำปี ล่วงหน้าได้ไม่เกิน ๓ เดือนก่อนวันครบกำหนดเสียภาษี เว้นแต่รถที่มีภาษีค้างชำระไม่เกิน ๑ ปี ให้ยื่นได้ทันโดยไม่จำกัดระยะเวลาทั้งนี้ต้องไม่เกินวันสิ้นอายุภาษีของปีถัดไป๕.๒ยื่นหลักฐานดังต่อไปนี้เป็นหลักฐานประกอบในการเสียภาษีรถประจำปีทางไปรษณีย์(๑) ใบคู่มือจดทะเบียนรถ(๒)หลักฐานการจัดให้มีประกันภัยตามพระราชบัญญัติคุ้มครองผู้ประสบภัยทางรถ พ.ศ. ๒๕๓๕(๓) ใบรับรองการตรวจสภาพรถตามกฎหมายว่าด้วยรถยนต์(สำหรับประเภทรถที่กรมการขนส่งทางบกกำหนดให้ต้องผ่านการตรวจสภาพจากสถานตรวจสภาพรถเอกชนก่อนการเสียภาษีประจำปี)(๔) ซองสำหรับบรรจุเอกสารจำนวน ๒ ซอง โดย(ก) รถที่จดทะเบียนในเขตกรุงเทพมหานครให้จ่าหน้าซองถึงผู้รับในนามสำนักทะเบียนและภาษีรถ สำนักงานขนส่งเขตพื้นที่ ๑สำนักงานขนส่งเขตพื้นที่ ๒ สำนักงานขนส่งเขตพื้นที่ ๓ หรือสำนักงานขนส่งเขตพื้นที่๔ แล้วแต่กรณี จำนวน ๑ ซอง และจ่าหน้าซองถึงเจ้าของรถจำนวน ๑ ซอง(ข) รถที่จดทะเบียนในเขตจังหวัดอื่นนอกจากกรุงเทพมหานคร ให้จ่าหน้าซองถึงผู้รับในนามสำนักงานขนส่งจังหวัดหรือสำนักงานขนส่งจังหวัดสาขา แล้วแต่กรณี จำนวน ๑ ซองและจ่าหน้าซองถึงเจ้าของรถจำนวน ๑ ซอง๕.๓ เสียภาษีประจำปี และเงินเพิ่ม (ถ้ามี)ตลอดจนค่าธรรมเนียมใบคู่มือจดทะเบียนรถ(กรณีที่รายการเสียภาษีในใบคู่มือจดทะเบียนรถเต็ม)ตามอัตราที่กฎหมายกำหนดทางไปรษณีย์ธนาณัติ โดย(๑) รถที่จดทะเบียนในเขตกรุงเทพมหานคร ให้สั่งจ่ายในนามของ กรมการขนส่งทางบกเป็นผู้รับเงิน ณ ที่ทำการไปรษณีย์โทรเลขสามเสนในบางขุนเทียน ตลิ่งชัน บางนาหรือหนองจอก แล้วแต่กรณี(๒) รถที่จดทะเบียนในเขตจังหวัดอื่นนอกจากกรุงเทพมหานคร ให้สั่งจ่ายในนามสำนักงานขนส่งจังหวัดหรือสำนักงานขนส่งจังหวัดสาขาเป็นผู้รับเงิน ณที่ทำการไปรษณีย์โทรเลขการสื่อสารแห่งประเทศไทยกำหนดให้เป็นผู้จ่ายเงินไปรษณีย์ธนาณัติ๕.๔ชำระค่าธรรมเนียมการใช้บริการตามอัตราที่การสื่อสารแห่งประเทศไทยกำหนดข้อ ๖ ที่ทำการไปรษณีย์โทรเลขของการสื่อสารแห่งประเทศไทยทุกแห่งทั่วประเทศที่รับเอกสารหลักฐานการเสียภาษีรถประจำปีตามข้อ ๕.๒ มีหน้าที่ดำเนินการ ดังนี้(๑)ตรวจสอบรายละเอียดเกี่ยวกับหมายทะเบียนรถในเอกสารหลักฐานให้ถูกต้องตามใบคู่มือจดทะเบียนรถพร้อมทั้งให้ตรวจสอบรายการเสียภาษีที่ผ่านมาทุกปี ตามที่ปรากฏในใบคู่มือจดทะเบียนรถว่าได้มีการจัดเก็บภาษีไว้ถูกต้องครบถ้วนหรือไม่(๒)คำนวณภาษีประจำปีที่เจ้าของรถต้องชำระตามอัตราที่กฎหมายกำหนด(๓) จัดเก็บเงินค่าภาษี และเงินเพิ่ม (ถ้ามี)ตลอดจนค่าธรรมเนียมใบคู่มือจดทะเบียนรถ(กรณีที่รายการเสียภาษีในใบคู่มือจดทะเบียนรถเต็ม)โดยรับฝากส่งทางไปรษณีย์ในนามผู้รับเงิน กรมการขนส่งทางบก สำนักงานขนส่งจังหวัดหรือสำนักงานขนส่งจังหวัดสาขา แล้วแต่กรณีและจัดเก็บค่าธรรมเนียมในการใช้บริการจากผู้ยื่นคำร้อง(๔) จัดส่งเอกสารตามข้อ ๕.๒ และใบแจ้งความไปรษณีย์ธนาณัติสำหรับผู้รับไปขอรับเงิน(แบบ ธน.๓๑ ท่อนที่ ๒) ตาม (๓)โดยทางไปรษณีย์รับประกันให้ถึงสำนักทะเบียนและภาษีรถ สำนักงานขนส่งเขตพื้นที่ ๑สำนักงานขนส่งเขตพื้นที่ ๒ สำนักงานขนส่งเขตพื้นที่ ๓ สำนักงานขนส่งเขตพื้นที่ ๔สำนักงานขนส่งจังหวัด หรือสำนักงานขนส่งจังหวัดสาขา แล้วแต่กรณี ภายในเวลาไม่เกิน๕ วันทำการ นับถัดจากวันที่รับฝาก(๕) ในกรณีเป็นรถที่จดทะเบียนในเขตกรุงเทพมหานครให้ที่ทำการไปรษณีย์โทรเลขสามเสนใน บางขุนเทียน ตลิ่งชัน บางนา และหนองจอกโอนเงินตาม (๓) เข้าบัญชีเงินฝากธนาคารของกรุงเทพมหานครและหรือจัดส่งจำนวนเงินค่าภาษีที่รับชำระไว้เกินตามข้อ ๑๐ (ถ้ามี)คืนเจ้าของทางไปรษณีย์ธนาณัติเป็นจำนวนเงินตามบัญชีจ่ายเงินธนาณัติในประเทศและตามหนังสือแจ้งการคืนเงิน ค่าภาษีรถที่ชำระไว้เกินของสำนักทะเบียนและภาษีรถสำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓หรือสำนักงานขนส่งเขตพื้นที่ ๔ แล้วแต่กรณี พร้อมจัดส่งหลักฐานการโอนเงินและหรือหลักฐานการจัดส่งจำนวนเงินที่รับชำระไว้เกินคืนเจ้าของรถดังกล่าวให้สำนักทะเบียนและภาษีรถ สำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่๓ หรือสำนักงานขนส่งเขตพื้นที่ ๔ แล้วแต่กรณีสำหรับกรณีรถที่จดทะเบียนในเขตจังหวัดอื่นนอกจากกรุงเทพมหานครให้สำนักงานขนส่งจังหวัด หรือสำนักงานขนส่งจังหวัดสาขาแจ้งที่ทำการไปรษณีย์โทรเลขที่การสื่อสารแห่งประเทศไทย กำหนดให้ทำหน้าที่ติดต่อการเงินกับสำนักงานขนส่งจังหวัดหรือสำนักงานขนส่งจังหวัดสาขาทราบเป็นการล่วงหน้าเพื่อดำเนินการเบิกจ่ายเงินเป็นแคชเชียร์เช็คขีดคร่อม ACCOUNT PAYEE ONLYเข้าบัญชีเงินฝากธนาคารของสำนักงานขนส่งจังหวัด หรือสำนักงานขนส่งจังหวัดสาขาหรือจ่ายเป็นเงินสดในกรณีที่จำนวนเงินไม่เกิน ๑๐,๐๐๐ บาทและหรือจัดส่งจำนวนเงินค่าภาษีที่รับชำระไว้เกินตามข้อ ๑๐ (ถ้ามี)คืนเจ้าของรถทางไปรษณีย์ธนาณัติเป็นจำนวนเงินตามบัญชีจ่ายเงินธนาณัติในประเทศและตามหนังสือแจ้งการคืนเงินค่าภาษีรถที่ชำระไว้เกินของสำนักงานขนส่งจังหวัดหรือสำนักงานขนส่งจังหวัดสาขาพร้อมจัดส่งหลักฐานการโอนเงินและหรือหลักฐานการจัดส่งจำนวนเงินค่าภาษีที่รับชำระไว้เกินคืนเจ้าของรถดังกล่าวให้สำนักงานขนส่งจังหวัดหรือสำนักงานขนส่งจังหวัดสาขา แล้วแต่กรณี(๖) จัดส่งเอกสารที่ได้รับจากสำนักทะเบียนและภาษีรถสำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓สำนักงานขนส่งเขตพื้นที่ ๔ สำนักงานขนส่งจังหวัดหรือสำนักงานขนส่งจังหวัดสาขาแล้วแต่กรณีโดยทางไปรษณีย์รับประกันให้ถึงเจ้าของรถภายในเวลาไม่เกิน ๕ วันทำการนับถัดจากวันที่ได้รับเอกสารคืนจากหน่วยงานของกรมการขนส่งทางบกดังกล่าว(๗)จ่ายเงินค่าภาษีที่ชำระไว้เกินเป็นจำนวนเงินตามหนังสือที่ได้รับแจ้งจากสำนักทะเบียนและภาษีรถสำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓สำนักงานขนส่งเขตพื้นที่ ๔ สำนักงานขนส่งจังหวัด หรือสำนักงานขนส่งจังหวัดสาขาแล้วแต่กรณี คืนให้แก่เจ้าของรถทางไปรษณีย์ธนาณัติและหากเจ้าของรถไม่มาติดต่อขอรับเงินคืนภายในระยะเวลาที่การสื่อสารแห่งประเทศไทยกำหนดให้การสื่อสารแห่งประเทศไทยดำเนินการกับเงินดังกล่าวตามระเบียบที่การสื่อสารแห่งประเทศไทยกำหนดต่อไปข้อ ๗เมื่อสำนักทะเบียนและภาษีรถ สำนักงานขนส่งเขตพื้นที่ ๑สำนักงานขนส่งเขตพื้นที่ ๒ สำนักงานขนส่งเขตพื้นที่ ๓ หรือสำนักงานขนส่งเขตพื้นที่๔ แล้วแต่กรณีรับเอกสารหลักฐานการเสียภาษีรถประจำปีจากที่ทำการไปรษณีย์โทรเลขของการสื่อสารแห่งประเทศไทยแล้วให้ดำเนินการดังนี้(๑) ตรวจสอบความถูกต้องของเอกสารหลักฐาน จำนวนเงินค่าภาษีรถเงินเพิ่ม และค่าธรรมเนียม (ถ้ามี)ที่ได้รับจากที่ทำการไปรษณีย์โทรเลขของการสื่อสารแห่งประเทศไทยตามข้อ ๖ (๔)(๒)จัดทำบัญชีจ่ายเงินธนาณัติในประเทศและหนังสือแจ้งการคืนเงินค่าภาษีรถที่ชำระไว้เกิน(ถ้ามี) แจ้งให้การสื่อสารแห่งประเทศไทย (ที่ทำการไปรษณีย์โทรเลขสามเสนในบางขุนเทียน ตลิ่งชัน บางนา หรือหนองจอก แล้วแต่กรณี)เพื่อโอนเงินเข้าบัญชีเงินฝากธนาคารของกรุงเทพมหานครและหรือจัดส่งจำนวนเงินค่าภาษีที่รับชำระไว้เกินตามข้อ ๑๐คืนเจ้าของรถทางไปรษณีย์ธนาณัติเป็นจำนวนเงินตามบัญชีจ่ายเงินธนาณัติในประเทศและตามหนังสือแจ้งการคืนเงินค่าภาษีรถที่ชำระไว้เกินพร้อมทั้งดำเนินการทางทะเบียนในส่วนที่เกี่ยวกับการรับเสียภาษีรถประจำปี(๓) จัดส่งเอกสารหลักฐานไปยังเจ้าของรถโดยเตรียมการก่อนฝากส่งและดำเนินการทางไปรษณีย์ ดังนี้(ก) รวบรวมใบคู่มือจดทะเบียนรถเครื่องหมายการเสียภาษีประจำปีและใบเสร็จรับเงินบรรจุในซองเอกสารที่จ่าหน้าถึงเจ้าของรถปิดผนึกฝาซองให้เรียบร้อยแล้วประทับตราของกรมการขนส่งทางบกกำกับไว้ตามรอยตะเข็บหรือรอยต่อของซองทุกแห่ง จากนั้นให้ใช้เทปใสปิดผนึกทับรอยต่อของซอง และตราของกรมการขนส่งทางบกอีกชั้นหนึ่งให้เรียบร้อย(ข) จัดทำใบรับฝากรวม จำนวน ๓ ชุดเพื่อใช้เป็นหลักฐานในการฝากส่งซองตาม (ก) โดยกรอกรายการชื่อ ที่อยู่ผู้รับหมายเลขทะเบียนรถ และรายละเอียดอื่น ๆ ที่เกี่ยวข้องในใบรับฝากรวมให้เรียบร้อยรวมทั้งหมายเหตุในใบรับฝากรวมให้ชัดเจนด้วยว่า ส่งเอกสารการชำระภาษีให้เจ้าของรถหรือข้อความอื่นที่มีความหมายทำนองเดียวกันใบรับฝากรวมดังกล่าว อาจใช้แบบพิมพ์ใบรับฝากรวม (ป.๔๘)ของการสื่อสารแห่งประเทศไทยหรือจัดทำขึ้นเองโดยมีรูปแบบและรายละเอียดทำนองเดียวกับใบรับฝากรวมของการสื่อสารแห่งประเทศไทยก็ได้(ค)นำซองบรรจุเอกสารพร้อมใบรับฝากรวมไปฝากส่งเป็นจดหมายรับประกันในประเทศ ณที่ทำการไปรษณีย์โทรเลขสามเสนใน บางขุนเทียน ตลิ่งชัน บางนาหรือหนองจอกแล้วแต่กรณีโดยไม่ต้องชำระค่าฝากส่งและให้รับต้นฉบับใบรับฝากรวมคืนเพื่อเก็บไว้เป็นหลักฐานเมื่อได้ทำการรับฝากเป็นที่เรียบร้อยแล้ว(๔) การดำเนินการตามข้อ ๗ (๑) (๒) และ (๓)จะต้องให้แล้วเสร็จและนำไปมอบให้ที่ทำการไปรษณีย์โทรเลขของการสื่อสารแห่งประเทศไทยภายในเวลาไม่เกิน๕ วันทำการ นับถัดจากวันที่ได้รับเอกสารตามข้อ ๖ (๔)จากที่ทำการไปรษณีย์โทรเลขของการสื่อสารแห่งประเทศไทยข้อ ๘เมื่อสำนักงานขนส่งจังหวัด หรือสำนักงานขนส่งจังหวัดสงขลา แล้วแต่กรณีรับเอกสารหลักฐานการเสียภาษีรถประจำปีจากที่ทำทำการไปรษณีย์โทรเลขของการสื่อสารแห่งประเทศไทยแล้วให้ดำเนินการดังนี้(๑) ตรวจสอบความถูกต้องของเอกสารหลักฐาน จำนวนเงินค่าภาษีรถเงินเพิ่ม และค่าธรรมเนียม (ถ้ามี)ที่ได้รับจากที่ทำการไปรษณีย์โทรเลขของการสื่อสารแห่งประเทศไทยตามข้อ ๖ (๔)(๒) จัดทำบัญชีจ่ายเงินธนาณัติในประเทศและหนังสือแจ้งการคืนเงินค่าภาษีรถที่ชำระไว้เกิน (ถ้ามี)แจ้งให้ที่ทำการไปรษณีย์โทรเลขที่การสื่อสารแห่งประเทศไทยกำหนดให้เป็นผู้จ่ายเงินไปรษณีย์ธนาณัติเพื่อจ่ายเป็นเงินสดในกรณีที่จำนวนเงินไม่เกิน๑,๐๐๐ บาท หรือออกแคชเชียร์เช็ค ในกรณีที่จำนวนเงินเกิน ๑๐,๐๐๐ บาท(ในกรณีการขอรับเงินเป็นแคชเชียร์เช็คต้องแจ้งให้ที่ทำการไปรษณีย์โทรเลขที่การสื่อสารแห่งประเทศไทยกำหนดให้เป็นผู้จ่ายเงินไปรษณีย์ธนาณัติทราบล่วงหน้า)และหรือ จัดส่งจำนวนเงินค่าภาษีที่รับชำระไว้เกินตามข้อ ๑๐ (ถ้ามี)คืนเจ้าของรถทางไปรษณีย์ธนาณัติเป็นจำนวนเงินตามบัญชีจ่ายเงินธนาณัติในประเทศและตามหนังสือแจ้งการคืนเงินค่าภาษีรถที่ชำระไว้เกินโดยดำเนินการไม่เกินเดือนละ ๒ครั้ง (เฉพาะกรณีการขอรับเงินเป็นแคชเชียร์เช็ค)พร้อมทั้งดำเนินการทางทะเบียนในส่วนที่เกี่ยวกับการรับเสียภาษีประจำปี(๓)จัดส่งเอกสารหลักฐานไปยังเจ้าของรถโดยเตรียมการก่อนฝากส่งและดำเนินการจัดส่งทางไปรษณีย์โดยปฏิบัติเช่นเดียวกับข้อ ๗ (๓)เว้นแต่การนำซองบรรจุเอกสารพร้อมใบรับฝากส่งเป็นจดหมายรับประกันในประเทศไทย ให้นำไปฝากส่งณที่ทำการไปรษณีย์โทรเลขที่การสื่อสารแห่งประเทศไทยกำหนดให้เป็นผู้จ่ายเงินธนาณัติ(๔) การดำเนินการตามข้อ ๘ (๑) (๒) และ (๓) จะต้องให้แล้วเสร็จและนำไปมอบให้ที่ทำการไปรษณีย์โทรเลขของการสื่อสารแห่งประเทศไทยภายในเวลาไม่เกิน๕ วันทำการ นับถัดจากวันที่ได้รับเอกสารตามข้อ ๖ (๔)จากที่ทำการไปรษณีย์โทรเลขของการสื่อสารแห่งประเทศไทยข้อ ๙ในกรณีที่เอกสารหลักฐานไม่ครบถ้วน ให้สำนักทะเบียนรถและภาษีสำนักงานขนส่งเขตพื้นที่ ๑ สำนักงานขนส่งเขตพื้นที่ ๒ สำนักงานขนส่งเขตพื้นที่ ๓สำนักงานขนส่งเขตพื้นที่ ๔ สำนักงานขนส่งจังหวัด หรือสำนักงานขนส่งจังหวัดสาขาแล้วแต่กรณี แจ้งเป็นหนังสือให้เจ้าของรถจัดส่งหลักฐานเพิ่มเติมให้ครบถ้วนแล้ว จึงจะดำเนินการต่อไปสำหรับในกรณีที่จัดส่งเอกสารไม่ถูกสถานที่ให้สำนักทะเบียนและภาษีรถ สำนักงานขนส่งเขตพื้นที่ ๑ สำนักงานขนส่งเขตพื้นที่ ๒สำนักงานขนส่งเขตพื้นที่ ๓ สำนักงานขนส่งเขตพื้นที่ ๔ สำนักงานขนส่งจังหวัดสำนักงานขนส่งจังหวัดสาขา แล้วแต่กรณี นำเอกสารทั้งหมดบรรจุกลับคืนในซองเดิมแล้วแก้ไขจ่าหน้าซองถึงหน่วยงานของกรมการขนส่งทางบกที่ถูกต้องปิดผนึกซองให้เรียบร้อยและนำไปฝากส่งเช่นเดียวกับการฝากส่งซองบรรจุเอกสารทางทะเบียนรถที่ดำเนินการเสร็จเรียบร้อยที่จ่าหน้าซองถึงเจ้าของรถข้อ ๑๐ในกรณีจำนวนเงินในใบแจ้งความไปรษณีย์ธนาณัติสำหรับผู้รับไปขอรับเงิน (แบบธน. ๓๑ ท่อนที่ ๒) มากกว่าจำนวนเงินค่าภาษีรถที่เจ้าของรถต้องชำระให้สำนักทะเบียนและภาษีรถ สำนักงานขนส่งเขตพื้นที่ ๑ สำนักงานขนส่งเขตพื้นที่ ๒สำนักงานขนส่งเขตพื้นที่ ๓ สำนักงานขนส่งเขตพื้นที่ ๔ สำนักงานขนส่งจังหวัดสำนักงานขนส่งจังหวัดสาขา แล้วแต่กรณี รับชำระภาษีและดำเนินการตามข้อ ๗ (๒) และข้อ๘ (๒) แล้วแต่กรณีพร้อมทั้งแจ้งเป็นหนังสือให้เจ้าของรถทราบว่าได้มีการชำระเงินค่าภาษีรถไว้เกินและการสื่อสารแห่งประเทศไทยจะเป็นผู้รับผิดชอบดำเนินการจัดส่งเงินจำนวนนี้คืนให้กับเจ้าของรถทางไปรษณีย์ธนาณัติ(ตามแบบเอกสารแนบ ๑ ท้ายระเบียบนี้)โดยจัดส่งหนังสือแจ้งเจ้าของรถดังกล่าวไปพร้อมกับการจัดส่งเอกสารใบคู่มือจดทะเบียนรถเครื่องหมายการเสียภาษีประจำปีและใบเสร็จรับเงินข้อ ๑๑ในกรณีจำนวนเงินในใบแจ้งความไปรษณีย์ธนาณัติสำหรับผู้รับไปขอรับเงิน (แบบธน. ๓๑ ท่อนที่ ๒) น้อยกว่าจำนวนเงินค่าภาษีรถที่เจ้าของรถต้องชำระให้สำนักทะเบียนและภาษีรถ สำนักงานขนส่งเขตพื้นที่ ๑ สำนักงานขนส่งเขตพื้นที่ ๒สำนักงานขนส่งเขตพื้นที่ ๓ สำนักงานขนส่งเขตพื้นที่ ๔ สำนักงานขนส่งจังหวัดสำนักงานขนส่งจังหวัดสาขา แล้วแต่กรณี แจ้งเป็นหนังสือให้เจ้าของรถไปดำเนินการชำระเงินค่าภาษีส่วนที่ขาดเพิ่มเติมให้ครบถ้วน(ตามแบบเอกสารแนบ ๒ ท้ายระเบียบนี้)โดยให้นำเงินพร้อมด้วยหนังสือที่ได้รับแจ้งไปชำระเพิ่มเติมได้ ณที่ทำการไปรษณีย์โทรเลขของการสื่อสารแห่งประเทศไทยที่ให้บริการไปรษณีย์ธนาณัติทุกแห่งทั่วประเทศหรือ ณ สำนักทะเบียนและภาษีรถ สำนักงานขนส่งเขตพื้นที่ ๑ สำนักงานขนส่งเขตพื้นที่๒ สำนักงานขนส่งเขตพื้นที่ ๓ สำนักงานขนส่งเขตพื้นที่ ๔สำนักงานขนส่งจังหวัดหรือสำนักงานขนส่งจังหวัดสาขาที่รถนั้นจดทะเบียนอยู่ในเขตพื้นที่ความรับผิดชอบแล้วแต่กรณีข้อ ๑๒ ในกรณีเอกสารที่จัดส่งเกิดการชำรุดหรือสูญหายในระหว่างทางไปรษณีย์ซึ่งการสื่อสารแห่งประเทศไทยต้องรับผิดชอบให้การสื่อสารแห่งประเทศไทยหรือพนักงานที่ได้รับมอบหมายตามที่ได้รับแจ้งจากหัวหน้าที่ทำการไปรษณีย์โทรเลขของการสื่อสารแห่งประเทศไทยเป็นผู้ดำเนินการเพื่อขอให้ออกเอกสารหลักฐานให้ใหม่ตามระเบียบที่กรมขนส่งทางบกกำหนดข้อ ๑๓ในการรับเสียภาษีรถทางไปรษณีย์นี้ ให้ถือว่าวันที่รับฝากไปรษณีย์ธนาณัติที่ปรากฏในใบแจ้งความไปรษณีย์ธนาณัติสำหรับผู้รับไปขอรับเงิน(แบบ ธน. ๓๑ ท่อนที่ ๒) เป็นวันรับชำระภาษีของนายทะเบียนข้อ ๑๔ ในกรณีที่มีปัญหาข้อขัดข้องในการปฏิบัติเกี่ยวกับการดำเนินการเสียภาษีรถทางไปรษณีย์ให้บุคคลตามตำแหน่งหน้าที่ดังต่อไปนี้เป็นผู้ประสานงานกับการสื่อสารแห่งประเทศไทยได้แก่ หัวหน้าฝ่ายรถยนต์นั่งไม่เกิน ๗ คน หัวหน้าฝ่ายรถยนต์นั่งเกิน ๗คนและรถบรรทุก หัวหน้าฝ่ายรถจักรยานยนต์ ประจำสำนักทะเบียนและภาษีรถหัวหน้าฝ่ายทะเบียนรถประจำสำนักงานขนส่งเขตพื้นที่ ๑, ๒, ๓, ๔หัวหน้าฝ่ายทะเบียนรถประจำสำนักงานขนจังหวัดและหัวหน้าสำนักงานขนส่งจังหวัดสาขาข้อ ๑๕ให้รองอธิบดี (ฝ่ายปฏิบัติการ) กรมการขนส่งทางบก รักษาการตามระเบียบนี้ให้ไว้ ณ วันที่ ๘ กรกฎาคม พ.ศ. ๒๕๔๒พงศกร เลาหวิเชียรอธิบดีกรมการขนส่งทางบก[เอกสารแนบท้าย]๑.แบบการคืนเงินค่าภาษีรถที่ชำระไว้เกิน๒.แบบขอให้ชำระเงินค่าภาษีรถเพิ่มเติม(ดูข้อมูลจากภาพกฎหมาย)ปรียนันท์/พิมพ์๒๒ มีนาคม ๒๕๔๕โชติกานต์/ปรับปรุง๖ ตุลาคม ๒๕๕๘[๑] ราชกิจจานุเบกษา เล่ม ๑๑๖/ตอนพิเศษ ๘๔ ง/หน้า ๖๘/๒๐ ตุลาคม ๒๕๔๒